„31bcs.

32016 R 2251: Delegirana uredba Komisije (EU) 2016/2251 z dne 4. oktobra 2016 o dopolnitvi Uredbe (EU) št. 648/2012 Evropskega parlamenta in Sveta o izvedenih finančnih instrumentih OTC, centralnih nasprotnih strankah in repozitorijih sklenjenih poslov v zvezi z regulativnimi tehničnimi standardi o tehnikah zmanjševanja tveganj za pogodbe o izvedenih finančnih instrumentih OTC brez kliringa prek centralne nasprotne stranke (UL L 340, 15.12.2016, str. 9), kot je bila popravljena z UL L 29, 3.2.2017, str. 69, kakor jo spreminja. — 32017 R 0323: Delegirana uredba Komisije (EU) 2017/323 z dne 20. januarja 2017 (UL L 49, 25.2.2017, str. 1). V tem sporazumu veljajo določbe Delegirane uredbe v skladu z naslednjimi prilagoditvami: (a) v členu 35 se, kar zadeva države Efte, besedilo ‚16. avgustom 2012‘ glasi ‚1. julijem 2017‘; (b) v členu 36 se, kar zadeva države Efte: (i) v točki (a) odstavka 1 besedilo ‚te uredbe‘ glasi ‚Sklepa Skupnega odbora EGP št. 83/2019 z dne 29. marca 2019‘; (ii) v točkah (b) in (c) odstavka 1 besedilo ‚1. septembra 2017‘ oziroma ‚1. septembra 2018‘ glasi ‚en mesec po začetku veljavnosti Sklepa Skupnega odbora EGP št. 83/2019 z dne 29. marca 2019‘; (iii) v točki (d) odstavka 1 besedilo ‚1. septembra 2019‘ glasi ‚en mesec po začetku veljavnosti Sklepa Skupnega odbora EGP št. 83/2019 z dne 29. marca 2019 oziroma 1. septembra 2019, odvisno od tega, kaj je pozneje‘; (iv) v odstavku 2 se točki (a) in (b) glasita: ‚(a) tri leta po začetku veljavnosti te uredbe, če se v zvezi z zadevno tretjo državo v EGP ne uporablja sklep o enakovrednosti, sprejet v skladu s členom 13(2) Uredbe (EU) št. 648/2012 za namene člena 11(3) navedene uredbe; (b) na poznejšega izmed naslednjih datumov, če se v zvezi z zadevno tretjo državo v EGP uporablja sklep o enakovrednosti, sprejet v skladu s členom 13(2) Uredbe (EU) št. 648/2012 za namene člena 11(3) navedene uredbe: (i) štiri mesece po začetku veljavnosti sklepa Skupnega odbora EGP, ki vsebuje sklep, sprejet v skladu s členom 13(2) Uredbe (EU) št. 648/2012 za namene člena 11(3) navedene uredbe v zvezi z zadevno tretjo državo; (ii) datum, določen v skladu z odstavkom 1.‘; (c) v členu 37 se, kar zadeva države Efte: (i) točka (b) odstavka 1 glasi: ‚(b) od petih mesecev po začetku veljavnosti Sklepa Skupnega odbora EGP št. 83/2019 z dne 29. marca 2019.‘; (ii) v točki (b) odstavka 2 se besedilo ‚na datum začetka uporabe Delegirane uredbe Komisije‘ glasi ‚na datum začetka veljavnosti sklepa Skupnega odbora EGP, ki vsebuje Delegirano uredbo Komisije‘; (iii) v odstavku 3 se točki (a) in (b) glasita: ‚(a) tri leta po začetku veljavnosti te uredbe, če se v zvezi z zadevno tretjo državo v EGP ne uporablja sklep o enakovrednosti, sprejet v skladu s členom 13(2) Uredbe (EU) št. 648/2012 za namene člena 11(3) navedene uredbe; (b) na poznejšega izmed naslednjih datumov, če se v zvezi z zadevno tretjo državo v EGP uporablja sklep o enakovrednosti, sprejet v skladu s členom 13(2) Uredbe (EU) št. 648/2012 za namene člena 11(3) navedene uredbe: (i) štiri mesece po začetku veljavnosti sklepa Skupnega odbora EGP, ki vsebuje sklep, sprejet v skladu s členom 13(2) Uredbe (EU) št. 648/2012 za namene člena 11(3) navedene uredbe v zvezi z zadevno tretjo državo; (ii) datum, določen v skladu z odstavkom 1.‘; (d) v členu 38(2) se, kar zadeva države Efte, besedilo ‚4. julija 2017‘ glasi ‚šest mesecev po začetku veljavnosti Sklepa Skupnega odbora EGP št. 83/2019 z dne 29. marca 2019‘; (e) v točki (a) člena 39(1) se, kar zadeva države Efte, besedilo ‚marca, aprila in maja 2016‘ glasi ‚marca, aprila in maja leta pred letom začetka veljavnosti Sklepa Skupnega odbora EGP št. 83/2019 z dne 29. marca 2019‘.“